CELEX: 32017R0480
Language: lv
Date: 2017-03-20 00:00:00
Title: Padomes Īstenošanas regula (ES) 2017/480 (2017. gada 20. marts), ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā

21.3.2017   
            
            
               LV
            
            
               Eiropas Savienības Oficiālais Vēstnesis
            
            
               L 75/12
            
         PADOMES ĪSTENOŠANAS REGULA (ES) 2017/480
   (2017. gada 20. marts),
   ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 36/2012 (2012. gada 18. janvāris) par ierobežojošiem pasākumiem saistībā ar situāciju Sīrijā un ar ko atceļ Regulu (ES) Nr. 442/2011 (1), un jo īpaši tās 32. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2012. gada 18. janvārī pieņēma Regulu (ES) Nr. 36/2012.
            
         
               (2)
            
            
               Ņemot vērā situācijas nopietnību Sīrijā, Regulas (ES) Nr. 36/2012 II pielikumā iekļautajam to fizisko un juridisko personu, vienību vai struktūru sarakstam, kurām piemēro ierobežojošus pasākumus, būtu jāpievieno četras personas.
            
         
               (3)
            
            
               Tāpēc attiecīgi būtu jāgroza Regulas (ES) Nr. 36/2012 II pielikums,
            
         IR PIEŅĒMUSI ŠO REGULU.
   1. pants
   Regulas (ES) Nr. 36/2012 II pielikumu groza tā, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 20. martā
      
         
            Padomes vārdā –
         
         
            priekšsēdētājs
         
         L. GRECH
      
   
   
      (1)  OV L 16, 19.1.2012., 1. lpp.
   
   
      PIELIKUMS
      Turpmāk minētās personas tiek pievienotas sarakstam, kas izklāstīts Regulas (ES) Nr. 36/2012 II pielikuma A iedaļā (Personas):
      
         
                      
                  
                  
                     Vārds, uzvārds
                  
                  
                     Identifikācijas informācija
                  
                  
                     Pamatojums
                  
                  
                     Sarakstā iekļaušanas datums
                  
               
                     “235.
                  
                  
                     Ahmad Ballul
                     (jeb Ahmad Muhammad Ballul; Ahmed Balol)
                     
                        
                  
                  
                     Dzimšanas datums: 1954. gada 10. oktobris
                     Dienesta pakāpe: ģenerālmajors; Sīrijas Arābu Gaisa spēku un Gaisa aizsardzības spēku komandieris
                  
                  
                     Viņam ir ģenerālmajora pakāpe, viņš ir Sīrijas Arābu Gaisa spēku un Gaisa aizsardzības spēku viena no galvenajām amatpersonām un komandieris, amatā pēc 2011. gada maija.
                     Darbojas ķīmisko ieroču izplatīšanas jomā un kā Sīrijas Arābu Gaisa spēku vecākais virsnieks ir atbildīgs par vardarbīgajām represijām pret civiliedzīvotājiem, tostarp Sīrijas režīma īstenoto ķīmisko ieroču uzbrukumu izmantošanu, kas identificēti Kopīgā izmeklēšanas mehānisma sagatavotajā ziņojumā.
                  
                  
                     21.3.2017.
                  
               
                     236.
                  
                  
                     Saji' Darwish
                     (jeb Saji Jamil Darwish; Sajee Darwish; Sjaa Darwis
                     
                     
                        
                  
                  
                     Dzimšanas datums: 1957. gada 11. janvāris
                     Dienesta pakāpe: Ģenerālmajors, Sīrijas Arābu Gaisa spēki
                  
                  
                     Viņam ir ģenerālmajora pakāpe, viņš ir Sīrijas Arābu Gaisa spēku 22. divīzijas viena no galvenajām amatpersonām un komandieris, amatā pēc 2011. gada maija.
                     Darbojas ķīmisko ieroču izplatīšanas jomā un ir atbildīgs par vardarbīgajām represijām pret civiliedzīvotājiem: kā Sīrijas Arābu Gaisa spēku vecākais virsnieks un 22. divīzijas komandieris ir atbildīgs par ķīmisko ieroču izmantošanu ar gaisa kuģiem, ko ekspluatē no 22. divīzijas kontrolē esošajām gaisa spēku bāzēm, tostarp par uzbrukumu uz Talmenes, kuru, kā norādīts Kopīgā izmeklēšanas mehānisma sagatavotajā ziņojumā, veica Hama lidlaukā bāzēti režīma helikopteri.
                  
                  
                     21.3.2017.
                  
               
                     237.
                  
                  
                     Muhammed Ibrahim
                     
                        
                  
                  
                     Dzimšanas datums: 1964. gada 5. augusts
                     Dienesta pakāpe: brigādes ģenerālis; Sīrijas Arābu Gaisa spēku 63. brigādes komandiera vietnieks Hama lidlaukā
                  
                  
                     Viņam ir brigādes ģenerāļa pakāpe, viņš ir Sīrijas Arābu Gaisa spēku 63. brigādes viena no galvenajām amatpersonām un komandiera vietnieks, amatā pēc 2011. gada maija.
                     Darbojas ķīmisko ieroču izplatīšanas jomā un kā Sīrijas Arābu Gaisa spēku vecākais virsnieks laikposmā, par kuru Kopīgais izmeklēšanas mehānisms veica izmeklēšanu, un kā 63. brigādes komandiera vietnieks no 2015. gada marta līdz decembrim ir atbildīgs par vardarbīgajām represijām pret civiliedzīvotājiem, kurās 63. brigāde izmantoja ķīmiskos ieročus un kuras notika Talmenes (2014. gada 21. aprīlī), Qmenas (2015. gada 16. martā) un Sarmin (2015. gada 16. martā).
                  
                  
                     21.3.2017.
                  
               
                     238.
                  
                  
                     Badi' Mu'alla
                     
                        
                  
                  
                     Dzimšanas datums: 1961. gads
                     dzimšanas vieta: Bistuwir, Jablah, Sīrija
                     Dienesta pakāpe: brigādes ģenerālis; Sīrijas Arābu Gaisa spēku 63. brigādes komandieris
                  
                  
                     Viņam ir brigādes ģenerāļa pakāpe, viņš ir Sīrijas Arābu Gaisa spēku 63. brigādes viena no galvenajām amatpersonām un komandieris, amatā pēc 2011. gada maija.
                     Darbojas ķīmisko ieroču izplatīšanas jomā un kā 63. brigādes komandieris laikposmā, par kuru Kopīgais izmeklēšanas mehānisms veica izmeklēšanu, ir atbildīgs par vardarbīgajām represijām pret civiliedzīvotājiem, kurās 63. brigāde izmantoja ķīmiskos ieročus un kuras notika Talmenes (2014. gada 21. aprīlī), Qmenas (2015. gada 16. martā) un Sarmin (2015. gada 16. martā).
                  
                  
                     21.3.2017.”